SIRI DOKUMENTARI ASLI NETFLIX
Bumi, rumah bagi berjuta-juta spesies.
Tetapi apa yang mungkin hidup, di luar?
Ahli astronomi telah temui beribu planet
di luar sistem solar kita.
Mereka yakin ada trilion lagi.
Jika kehidupan ini cuma sebahagian kecil daripadanya,
maka alam semesta pasti hidup.
Semua makhluk hidup mempunyai keperluan yang sama.
Untuk makan,
membiak
dan berkembang.
Dengan menerapkan hukum kehidupan di Bumi
ke seluruh alam semesta,
membolehkan bayangan
tentang kehidupan
di dunia asing.
Kebanyakan planet yang kita tahu amat kejam,
seakan mustahil untuk sesuatu terus hidup.
Namun mengagumkan apabila kehidupan itu dapat bertahan.
Sepanjang ingatan saya, mak saya sentiasa cakap saya makhluk asing.
Sebab saya asyik fikirkan pasal angkasa lepas sejak dulu lagi.
Saya sentiasa tahu yang saya akan keluar dan menerokai alam semesta.
LEKUKAN DANAKIL ETIOPIA
Oh, Tuhanku.
KENNDA LYNCH AHLI ASTROBIOLOGI
Ini tempat yang paling menakjubkan yang pernah saya lihat.
Beginilah bayangan saya terhadap planet lain.
Ia luar biasa.
Jadi, ya.
Lekukan Danakil dikenali penduduk tempatan sebagai "Gerbang Neraka".
Berada 120 meter di bawah paras laut dan gunung berapi.
Ia tempat terpanas di Bumi.
Kini 79C. 82C.
Yang ini sehingga 87C.
Jika hidupan mampu wujud di sini,
ia mampu wujud di seluruh dunia di alam semesta.
Hidupan di dunia lain, ia pasti ada persamaan.
Sama ada kelihatan seperti kita,
kita tak tahu, tapi pasti ada persamaan yang membantu ia hidup.
Persamaan itu tertakluk kepada hadnya.
Sebagai contoh, semua hidupan berasal daripada sel.
Di dalam sel ini terdapat biomolekul
yang membenarkan sel berfungsi, hidup dan bekerja.
Itulah mesin kami yang menjadikan persamaan ini,
yang meneruskan hidupan.
Maka kami ingin lebih faham bagaimana mesin ini berfungsi.
Serta apa yang boleh merosakkan mesin ini.
Sehingga baru-baru ini, Danakil dikatakan terlalu ekstrem untuk sokong kehidupan.
Namun ahli astrobiologi ke sini bagi mencari mikrob bersel tunggal
dikenali sebagai extremofil .
Mikrob terlalu halus untuk dilihat dengan mata kasar,
jadi ia tak semudah mengambil air daripadaada tasik,
letaknya di bawah mikroskop dan lihat banyak pepijat.
Satu-satunya cara mengesan kehadiran extremofil
ialah dengan mengesan DNA
dengan menggunakan penjujukan genetik mudah alih.
Ini sebuah alat yang kecil dan amat sensitif dengan suhu
dan kita berada di salah satu tempat terpanas di Bumi.
Maka di sini kita ada blok sejuk
untuk kekalkan suhu. Salurannya sedang bekerja.
Serta kita ada…
Berlaku penjujukan!
Penjujukan benar-benar berlaku.
Kita ada DNA di sini.
Hebat.
Penjujukan DNA adalah bukti
extremofil boleh bertahan dalam air berasid Danakil.
Hidupan ini seakan wira mikrob dan ia mengagumkan,
apabila kita belajar lebih banyak tentang strategi berbeza dan mekanisme
yang digunakan untuk bertahan dalam persekitaran begini.
Mencari hidupan di sini membuka kemungkinan menarik.
Namun beberapa bentuk hidupan memang sukar untuk bertahan di mana saja.
Walaupun di ruang paling dalam.
Bintang kecil merah.
Jenis bintang yang paling biasa di galaksi kita.
Bayangkan sebuah planet
di orbit yang begitu dekat, putarannya terkunci oleh graviti bintang.
Jadi, cuma bahagian yang sama berhadapan dengan matahari.
Ini Janus.
Bagaimana hidupan dapat sesuaikan diri dalam dunia ekstrem ini?
Di satu bahagian planet, sentiasa siang,
padang pasir yang membara.
Di bahagian lain pula, sentiasa malam,
kawasan bayangan beku.
Tersepit di antara dua, serpihan senja yang abadi.
Lelehan air beku mengalir dari bahagian sejuk,
mengukir ngarai melalui landskap.
Walaupun di sini, planet yang paling mesra,
ada sedikit tumbuhan.
Namun jauh di dalam ngarai ini,
hidup makhluk luar biasa berkaki lima,
pentapod.
Tak besar daripada kucing,
ini ialah bentuk hidupan dominan di Janus.
Mampu sesuaikan diri dalam semua keadaan.
Di bahagian sejuk,
gempal pendek dan berbulu.
Di bahagian panas, berkilat, langsing dan licin.
Pentapod boleh menjadi apa saja yang diperlukan
untuk terus hidup.
Di Bumi, semua haiwan menyesuaikan diri dengan persekitaran.
Namun ada yang lebih mudah menyesuaikan diri daripada yang lain.
LEMBAH ARIMA TRINIDAD
Denai yang saya baru lalu ini
sebuah denai yang rapi dan indah,
dan anda fikir ia dibuat daripada haiwan yang lebih besar atau manusia.
Tapi sebenarnya dibuat semut.
Lebih tepat lagi, semut pemotong daun.
Semua nampak sunyi sekarang,
namun jika kita kembali ketika malam, ini sebenarnya menjadi lebuh raya semut,
dengan daun tegak ke atas, menuju ke sarang semut.
Wah!
Lihat itu.
Ini sarang semut.
Anda boleh tengok jantung koloni ini. Ada pelbagai aktiviti.
Sebenarnya ada beberapa kasta untuk semut pemotong daun.
Ada tentera,
pekerja pelbagai tugas,
juga permaisuri.
Cuma permaisuri yang bertelur dan hanya ada seekor permaisuri.
Tanpanya, semua ini takkan wujud.
Koloni semut bergantung kepada pembahagian tenaga kerja.
Setiap kasta ada tugas berbeza
dan ia wujud dalam pelbagai bentuk dan saiz.
Saya baru tangkap salah satu tentera
dan juga pekerja yang halus.
Ini bukan pekerja terhalus di sini,
tapi agak hampir.
Sukar untuk saya pegang tentera ini.
Ia sangat sukar. Boleh rasa tenaganya.
Boleh rasa ia cuba untuk keluar. Rahangnya luas terbuka.
Perbezaannya amat luar biasa
dan semuanya bermula dari larva yang sama.
Semua semut di koloni berkait rapat.
Ia berkongsi kebanyakan gen yang sama.
Namun sewaktu membesar,
ada gen yang hidup, ada yang mati,
bergantung kepada makanan yang diberi.
Kesemua semua boleh menjadi pekerja, tukang cari atau tentera.
Kemampuan mencipta bentuk dan jenis berbeza daripada cetak biru yang sama
ini sebenarnya dipanggil polifenisme.
"Poli" bermakna banyak dan "fenisme" adalah bentuk.
Labah-labah baru saja buat perkara yang cuba saya hindari.
Ia berjalan tepat ke arah salah satu denai pemotong daun ini.
Itu bukan berita baik.
Di sini anda boleh nampak kuasa tentera semut dan rahangnya.
Jika sesuatu mengganggu jajahan,
menjadi tugas tentera untuk dapatkannya. Itu tugas mereka.
Wah!
Baiklah, saya telah diserang.
Itu pasti sakit.
Kini tentera semut kejar saya.
Jadi, setiap makhluk yang mampu berubah dan bereaksi
kepada perubahan persekitaran sepantas semut,
ada kelebihan luar biasa untuk bukan saja bertahan,
tetapi juga mendominasi dunianya.
KADAR SUHU
Di Janus,
pentapod adalah pakar polifenisme.
Seperti semut, ia boleh berkembang kepada pelbagai bentuk.
Namun semuanya memulakan hidup di tempat yang sama,
Zon Senja.
Sepasang dewasa sedia untuk membiak.
Kedua-duanya jantan dan betina.
Hermafrodit.
Kedua-duanya boleh hasilkan keturunan,
menggandakan peluang untuk berjaya.
Setelah mengawan, pentapod keluar dari tempat perlindungan ngarai.
Ia mendaki tanah tinggi,
bersedia untuk bertelur.
Di atas, angin berterusan bertiup di antara sisi planet yang sejuk dan panas.
Tapi angin memberi peluang untuk menyebarkan larvanya.
Dengan ini, ia mampu menjajah planet ini.
Di bahagian panas, air itu mustahil,
pemeluwapan cuma di kawasan gelap.
Jika tiada makanan, ia bergerak terus.
Dengan lima kaki, ia boleh bergerak ke semua arah.
Dengan sepuluh mata,
sukar untuk lepas daripadapandangan ia.
Jika ia merasa makanan,
ia gunakan kaki untuk tariknya keluar.
Ia perlu manfaatkan setiap peluang.
LEMBAH API NEVADA, AMERIKA
Hidupan di setiap gurun adalah sukar.
Hanya yang tabah akan bertahan.
Di dunia semula jadi,
tiada yang lebih sukar,
daripada kala jengking.
- Ada sesuatu? - Saya tak rasa begitu.
Ingatan masa kecil saya tentang kala jengking,
saya berusia sepuluh tahun dan nampak kala jengking sebesar ini.
Saya jerit, "Mak!"
Mak datang bantu saya
dan tanya, "Ada apa?"
Sambil tunjuk kala jengking di siling,
saya menjerit, "Ia nak makan saya!."
Mak jawab, "Tak, tenanglah, ini cuma kala jengking."
Sebagai ibu Mexico yang comel,
mak ambil kasutnya dan pukul kala jengking di siling.
Carlos Santibáñez-López kini seorang pakar kala jengking,
pengkhususan dalam kajian mengenai racun.
Saya pergi di waktu malam dan guna cahaya UV
sebab cahaya UV buat kala jengking bersinar.
Mereka ada protein khas dalam cangkangnya.
Ya, mari lihat yang ini.
Lihat ini!
Ada banyak di sini.
Ya, ini bagus.
Kala jengking hampir tak berubah dalam 400 juta tahun.
Sesuai untuk kehidupan di padang pasir.
Kala jengking mempunyai metabolisme yang sangat perlahan.
Ia boleh menghabiskan masa yang lama tanpa makanan atau air.
Kami ada rekod beberapa spesis haiwan yang bertahan sehingga setahun
tanpa makan apa-apa.
Ia mempunyai tenaga yang cukup untuk mengekalkan
fungsi penting agar tetap hidup.
Ia perlu pastikan bahawa apabila makanan tersedia,
ia perlu ditangkap.
Maka, kala jengking menghasilkan banyak senjata untuk digunakan sewaktu memburu,
termasuk senjata terpenting,
racun.
Untuk mengkaji racun kala jengking,
Carlos perlu mengekstraknya dari kelenjar di ekor.
Racun adalah koktel hebat yang mengandungi mineral, garam,
dan beratus protein dengan fungsi yang berbeza.
Cuba secepat yang boleh.
Kami guna elektrik untuk merangsang otot.
Kami cuma akan ambil jumlah yang kecil,
cuma beberapa titis.
Tapi titisan ini amat bernilai jadi kami tak nak ia hilang.
Beri ia urutan.
Ya. Ada titisan kecil.
Ya, tak apa.
Ia berhasil. Kita dapat racun.
Ia ada di sana, tapi cuma titisan kecil.
- Itu betul. - Awak nampak?
- Ya. - Ia seperti titisan air.
Racun adalah senjata yang berkesan,
ia digunakan reptilia, serangga dan ikan.
Ia telah berkembang, secara berasingan, sekurang-kurangnya 30 kali.
Semakin kerap sifat seperti racun berkembang di Bumi,
semakin besar kemungkinan ia wujud di planet lain.
Di bahagian panas Janus,
pentapod menggunakan racun untuk menangkap mangsanya.
Namun memburu sendiri ada risikonya.
Pemangsa berbisa juga tak berdaya
melawan kawanan musuh.
Di bahagian sejuk planet, keadaan juga tak kurang sukar.
Dalam kegelapan abadi dan tanpa tenaga daripada matahari,
bagaimana sesuatu dapat bertahan?
Di Bumi, hampir semua kehidupan bergantung kepada cahaya matahari.
Tumbuhan tukar tenaga suria kepada makanan,
memberi makan bentuk hidupan lain.
Namun ada beberapa tempat luar biasa di Bumi
di mana hidupan telah berkembang tanpa cahaya.
CUEVA DE VILLA LUZ MEXICO
Sewaktu saya berfikir untuk ke gua seperti ini, satu perkara saya tahu
ialah ia persekitaran asing.
- Berkabus sedikit. - Ya.
Terlalu banyak risiko untuk mati.
Salah satu risiko besar dalam gua ini ada banyak hidrogen sulfida.
Hidrogen sulfida mampu membunuh.
- Awak sedia? - Ya.
Oleh itu, suami saya datang untuk bertindak sebagai pegawai keselamatan.
Dia tak takut untuk tarik kami dan cakap,
"Masa untuk pergi, dah cukup."
Cueva de Villa Luz adalah labirin ruang batu kapur.
Hidrogen sulfida menggelegak daripada kerak bumi.
Bercampur dengan oksigen ia membentuk asid sulfurik, menjadikan air putih susu.
Namun, beberapa bentuk hidupan masih bertahan,
malah berkembang dalam keadaan seperti ini.
Snottite
menitiskan koloni bakteria.
Ada banyak organisme dalam satu snottite.
Daripada bergantung pada fotosintesis,
ia makan hidrogen sulfida
dan gunanya sebagai sumber tenaga.
- Okey, sedia untuk nyala? - Ya.
Buat dengan baik dan steril.
Okey, tutupnya.
Okey, buat yang ini pula.
Okey.
Okey. Satu snottite.
Ini adalah antara snottite terbaik di dunia.
Sangat berasid.
Lebih berasid daripada bateri kereta.
Seluruh ekosistem telah berkembang
untuk memberi snottite makanan.
Makhluk yang tak pernah melihat cahaya siang.
Nampak itu?
Ya, saya.
Ada beberapa yang bersaiz besar di kanan.
Apabila nampak salah satu bakteria putih,
akan ada ikan yang mengejarnya.
Okey, ada lagi di sana. Nampak? Datang pula yang besar.
Ia datang. Lihat, berjaya!
Mempelajari hidupan dalam kegelapan mutlak
telah memperluas cara kita melihat hidupan di tempat lain di alam semesta.
Ia buat kita fikir tentang hakikat bahawa kita boleh cari hidupan
di tempat yang tak pernah dijangka.
Dua puluh lima.
Ia semakin tinggi.
Baiklah. Awak fikir kita patut keluar?
Semua hidupan memerlukan beberapa bentuk tenaga.
Di bahagian panas Janus, ia datang daripada cahaya bintang.
Di bahagian sejuk, ia datang daripada dalam.
Aktiviti geoterma.
Apabila tekanan gunung berapi memaksa air naik ke permukaan,
ada hidupan baru
yang membuat pentapod bertindak.
Ia mengejar lundi yang muncul di sekitar kolam geoterma.
Namun tak semudah itu.
Lundi dilengkapi pertahanan.
Ia melompat dan pancarkan isyarat amaran kepada yang lain,
bertindak bersama untuk kekal hidup.
Di Bumi, beberapa haiwan menggunakan cahaya dengan cara yang sama
untuk menghantar isyarat.
HUTAN NEGARA ALLEGHENY PENNSYLVANIA, AMERIKA
Setiap cahaya yang anda lihat itu adalah kelip-kelip.
Sebaik sahaja matahari terbenam, ia akan mula muncul.
Seperti percikan daripada api.
Ia sungguh indah dan semakin menarik apabila malam semakin pekat.
Kelip-kelip berkelip sebagai satu bentuk komunikasi.
Ia antara satu-satunya haiwan darat
yang berkomunikasi dengan cahaya buatan sendiri.
Biopendarcahaya disebar di antara kelip-kelip
sebagai peringatan kepada pemangsa,
yang ia penuh dengan toksin dan perlu diberi tempat tidur yang luas.
Kini, mekanisme yang sama
digunakan untuk cari pasangan.
Jadi, kelip-kelip menghasilkan cahaya
daripada organ dalam perut yang digelar tanglung.
Organ ini mempunyai enzim
yang menghasilkan satu foton cahaya. Reaksi kimia ini melibatkan oksigen.
Dengan mengawal aliran oksigen ke tanglung,
ia dapat menghasilkan kilat. Ia boleh hidup dan mematikan reaksi kimia ini
dan gunakan kilat ini untuk berkomunikasi di antara satu sama lain.
Si jantan berkeliaran dan buat sedikit iklan,
sedikit kilat yang bermaksud, "Ini saya, mari lihat saya."
Kemudian sang betina tunggu di tanah dan lihat ke atas.
Apabila ia nampak si jantan yang disukai, ia beri kilat.
Kemudian si jantan akan datang dan beri kilat lagi.
Betina kilat semula, seterusnya bersama dan mengawan.
Jadi ini ialah satu tarian menggoda
yang boleh kita lihat di belakang.
Setiap spesis mencipta bahasanya sendiri
yang diguna dalam kegelapan.
Namun menggunakan cahaya untuk berkomunikasi amat berisiko.
Ada spesis berhasil mengeluarkan isyarat palsu.
Ini ialah pemangsa Photuris betina,
juga dipanggil si penggoda kerana ia terkenal
dengan memikat jantan spesies lain untuk memakannya.
Ia juga boleh mengganggu komunikasi antara jantan dan betina
dan gunakan untuk kebaikannya.
Anda boleh tahu ia kelip-kelip pemangsa
kerana bentuk tanglungnya yang berbeza.
Hanya dua garis kecil yang menyala, hampir seperti simbol sama dengan.
Jadi, pada dasarnya, si jantan akan terbang mencari pasangan
dan apabila si jantan berkelip, ia akan membalasnya,
seolah-olah ia betina dari spesies itu.
Ia meniru si betina dari spesies lain itu,
untuk menarik si jantan, namun bukan untuk mengawan,
ia mahu makan si jantan itu.
Ia melakukannya dengan cara yang sangat ganas.
Ini ialah contoh klasik pemangsa menggunakan ajukan.
Satu spesies mengajuk sikap spesis lain,
dengan tujuan membunuh.
Tipu daya agak meluas di alam haiwan.
Sama juga di mana-mana planet.
Di Janus, lundi menggunakan cahaya untuk kekal hidup.
Tetapi sistemnya bakal musnah.
Dengan menangkap beberapa ekor lundi, pentapod menyerap biopendarcahayanya
dan meniru isyarat amarannya.
Lundi akan lari daripada cahaya itu.
Namun kali ini ia satu perangkap.
Pentapod berjaya memerangkap lundi.
Sekali lagi, kebolehsuaian diri adalah rahsia untuk kelangsungan hidup.
Tetapi bagi semua makhluk di Janus,
kewujudan bergantung pada satu kunci.
Sama ada dalam dunia panas, sejuk atau senja.
Air.
KAWASAN GEOTERMA HVERIR ICELAND
Semua orang tahu kisah Goldilocks and the Three Bears.
Dia menyelinap masuk ke rumah mereka dan cuba makan bubur mereka.
Mangkuk pertama amat panas.
Mangkuk kedua amat sejuk.
Apabila dia cuba mangkuk ketiga, baru dia gembira.
"Ini dia," kata Goldilocks,
"Ini betul."
Apabila kami melihat alam semesta untuk mencari hidupan,
kami mencari keadaan yang "betul."
"Betul" dalam kes ini,
ditakrifkan oleh kewujudan air.
Air.
Air mengangkut keperluan penting untuk hidupan di seluruh planet
dan setiap benda hidup.
Ia bahan terpenting di alam semesta.
Disebabkan air begitu biasa bagi kita,
kita takkan sedar betapa peliknya ia sehinggalah kita memikirkannya.
Air terdiri daripada satu atom oksigen
dan dua atom hidrogen.
Disebabkan sifat unsur itu dan ikatannya,
kita ada cas negatif pada oksigen
dan positive pada dua atom hidrogen.
Bermakna, setiap hidrogen dalam molekul
boleh berinteraksi dengan oksigen pada molekul lain yang berdekatan.
Replika daya tarikan ini untuk berbilion molekul berdekatan
dan akan dapat bahan yang sangat melekit.
Molekul air bukan saja tertarik antara satu sama lain,
ia juga tertarik hampir semua molekul lain yang bersentuhan dengannya.
Ia menarik bahan lain,
meleraikan dan melarutkannya.
Air merupakan pelarut sejagat
kerana kemampuannya yang unik untuk melarutkan nutrien dan bahan kimia.
Ternyata permulaan hidupan di Bumi tidak berlaku di darat,
tapi di dalam air.
Di dasar laut yang wujud sejak dari awal dunia,
terdapat banyak bahan kimia untuk hidupan.
Apa yang diperlukan ialah tempat untuk memusatkan bahan ini,
yang membolehkan tindak balas kimia yang akhirnya membawa kepada hidupan.
Tempat itu boleh jadi saluran hidroterma.
Air berinteraksi dengan batu jauh di bawah tanah.
Ia naik ke laut yang sejuk
membawa nutrien dan bahan kimia,
buih-buih kehidupan.
Hubungan antara air dan hidupan amat kuat,
sukar untuk membayangkan sebarang hidupan di alam semesta
wujud tanpanya.
Ia membingungkan untuk fikir,
bagaimana hidupan wujud di tempat yang ekstrem,
terlalu panas atau sejuk. Pada akhirnya, semuanya kerana air.
Jika terdapat air, maka akan ada hidupan.
Air di Janus sukar didapati.
Sama ada beku menjadi ais,
atau menyejat menjadi angin.
Namun air cukup
untuk menampung hidupan,
dan untuk makhluk terkuat
menyesuaikan diri dan bertahan.
Di NASA, ada pepatah,
"Jika ingin cari hidupan,
ikutlah air."
Bagaimana hidupan sesuaikan diri di dunia berbeza?
Dunia dengan dua bintang.
Di mana terdapat lebih banyak tenaga berbanding Bumi.
Dunia yang sempurna untuk hidupan.
Terjemahan sari kata oleh Fhaezah Wan